 Obrazloženje Trećih izmjena i dopuna Plana nabave 
Agencije za društveno poticanu stanogradnju Grada Rijeke za 2020. god.
Agencija za društveno poticanu stanogradnju Grada Rijeke obvezna je provoditi nabavu roba i usluga te ustupanje radova sukladno odredbama Zakona o javnoj nabavi ("Narodne novine" broj 120/16 – u daljnjem tekstu Zakon).

Odredbom članka 28. Zakona definirano je da naručitelj donosi Plan nabave za proračunsku ili poslovnu godinu te sadržaj istog. 

Ravnatelj Agencije usvojio je Plan nabave za 2020. god. dana 20.01.2020. godine, a Upravno vijeće Prve izmjene i dopune Plana nabave dana 27.02.2020. te Druge izmjene i dopune Plana nabave 17.07.2020. godine.
Sukladno članku 28. stavku 1. Zakona naručitelj je dužan ažurirati Plan nabave prema potrebi.
Slijedom navedenog, u nastavku se daje kratko obrazloženje Trećih izmjena i dopuna Plana nabave Agencije za 2020. godinu u kojem su sadržani podaci potrebni za praćenje i usklađivanje sa navedenim Zakonom.
Trećim izmjenama i dopunama Plana nabave Agencije za 2020. godinu predlaže se izmjena pod Evidencijskim brojem nabave: 4-2020: Usluga nadzora nad izvođenjem građevinskih radova na izgradnji višestambenih zgrada na Martinkovcu u Rijeci koji se grade po modelu društveno poticane stanogradnje (POS Martinkovac I. faza).

Navedena stavka se briše te će ista biti iskazana u Planu nabave za 2021. godinu sukladno realnom razvoju aktivnosti koje se odnose na postupak javne nabave izgradnje višestambenih građevina s izradom projektne dokumentacije koji se planira dovršiti do polovice siječnja 2021. godine te početak gradnje koji je planiran za II. tromjesečje 2021. godine.
Isto tako se predlaže dodavanje Evidencijskog broja nabave: 6-2020: Usluga pružanja hostinga, tehničke podrške i održavanja web stranice. Planirani početak nabave je u prosincu 2020. godine za uslugu čije bi izvršenje trajalo od 01.01.2021. do 31.12.2021.
Drugim izmjenama i dopunama navedena usluga planirana je samo za razdoblje od 01.08.2020. do 31.12.2020. god.
Evidencijski broj nabave 7-2020: Usluga tehničke podrške i održavanja sustava aplikativne podrške za poslovne procese upravljanja uredskim poslovanjem i poslovnom dokumentacijom također se predlaže ovim Izmjenama i dopunama Plana nabave.
Usluga uključuje isporuku i instalaciju novih verzija softvera Infor EAM koji čini osnovu navedene aplikativne podrške, a čime se osigurava nadogradnja postojećih funkcionalnosti te isporuku novih funkcionalnosti čija implementacija bi mogla biti od interesa za daljnju provedbu projekta, tehnološko usavršavanje softvera da bi mogao pratiti i podržati daljnje pravce razvoja informacijskog sustava i aplikativne podrške poslovanju Agencije, isporuku i instalaciju zakrpa (engl. „patch“) bitnih za ispravno funkcioniranje softvera Infor EAM  i/ili sigurnost podataka, hrvatsku inačicu korisničkog sučelja i dokumentacije za svaku isporučenu novu verziju ili zakrpu softvera Infor EAM te otklanjanje funkcionalnih nepodudarnosti ili  grešaka u radu softvera Infor EAM. 

Slijedom navedenog, predlaže se Upravnom vijeću usvajanje Trećih izmjena i dopuna Plana nabave za 2020. godinu sukladno tabličnom prikazu koji je njegov sastavni dio. 
